Autoritatea Naţională de Integritate

anunţă, începând cu data de 12 iunie 2018, concurs 

pentru suplinirea funcţiei publice cu statut special 

inspector de integritate
Scopul general al funcţiei:

Realizarea procesului de implementare a prevederilor legale privind asigurarea integrităţii în exercitarea funcţiei publice şi a funcţiei de demnitate publică,  prevenirea corupţiei prin realizarea controlului averii,  al intereselor personale şi privind respectarea regimului juridic al conflictelor de interese, al incompatibilităţilor şi al restricţiilor.

Sarcinile funcţiei:

1. Controlul averii și al intereselor personale.
2. Controlul privind respectarea regimului juridic al conflictelor de interese, al incompatibilităților și al restricțiilor.

3. Promovarea conceptului de integritate ca instrument de prevenire a corupţiei.
4. Facilitarea procesului de declarare a averii şi intereselor personale prin activităţi de conştientizare şi consultare a organizațiilor publice și a subiecților declarării în domeniul de activitate. 
Condiţiile de participare la concurs:

Condiţii de bază:

a) deţine cetăţenia Republicii Moldova;

b) are domiciliul pe teritoriul Republicii Moldova;

c) are capacitatea de exerciţiu deplină;

d) are o reputaţie ireproşabilă;

e) nu este şi nu a fost în ultimii 2 ani până la anunţarea concursului membru al vreunui partid politic, nici nu a desfăşurat activitate politică în cadrul unui partid politic sau al unei organizaţii social-politice; 

f) este aptă din punct de vedere medical pentru exercitarea funcţiei conform certificatului medical de sănătate eliberat în condiţiile legii;

g) cunoaşte limba de stat.

Cerinţe specifice: 

· integritate ireproşabilă;

· comunicare eficientă;

· capacităţi de acumulare şi prelucrare operativă a informaţiei;

· abilităţi de elaborare a versiunilor de investigaţie şi perfectare a documentelor procedurale;

· capacităţi de analiză  a datelor, faptelor/ evenimentelor, de expunere şi argumentare a concluziilor.
Studii: superioare juridice sau economice. 

Experienţă profesională: în ultimii 4 ani de activitate a avut cel puţin 2 ani de experienţă de muncă în domeniul studiilor superioare deţinute.
Cunoştinţe: 

· Cunoaşterea legislaţiei Republicii Moldova şi a reglementărilor internaţionale în domeniul de activitate a instituţiei;
· Cunoştinţe profunde în domeniul dreptului;

· Cunoştinţe de operare la calculator: Word, Excel, PowerPoint, Internet;

· Cunoaşterea limbii ruse şi/sau a unei limbi de circulaţie internaţională constituie un avantaj.
Abilităţi: abilităţi de lucru cu informaţia, planificare, organizare, luare a deciziilor, analiză şi sinteză, elaborare a documentelor, argumentare, prezentare, comunicare eficientă, instruire, motivare, mobilizare de sine şi a echipei, management eficient a riscurilor şi a conflictelor. 

Atitudini/comportamente: disciplină, responsabilitate, spirit de iniţiativă, creativitate, diplomaţie, flexibilitate, rezistentă la efort sporit, tendinţă spre dezvoltare profesională continuă. 

***

Persoanele interesate

pot depune personal în zilele de luni - vineri, ora 8.00 – 17.00, cu pauză de prânz de la 12.00 până la 13.00, personal sau prin poşta electronică dosarul de participare la concurs, 
care va conţine:

1) formularul de participare la concurs; 

2) copia buletinului de identitate; 

3) copiile diplomelor de studii şi ale certificatelor de absolvire a cursurilor de perfecţionare profesională şi/sau de specializare; 

4) copia carnetului de muncă, în cazul candidaților care au carnet de muncă sau alt act care atestă experiența de muncă;

5) certificatul medical privind starea sănătății (forma medicală nr. 086/e perfectată după data anunțării concursului); 

6) cazierul judiciar detaliat, valabil la momentul depunerii;

7) declarație de integritate pe proprie răspundere, inclusiv cu referire la avere și interese personale, conform formularului aprobat prin Legea cu privire la declararea averii și intereselor personale nr. 133 din 17 iunie 2016;
8) acord privind testarea la detectorul comportamentului simulat (poligraf);

9) declaraţia pe propria răspundere privind reputaţia ireproşabilă a candidatului, cu referire la faptul că: 

a) nu este privat de dreptul de a ocupa anumite funcţii sau de a exercita anumite activităţi, ca pedeapsă principală sau complementară,  printr-o hotărâre judecătorească definitivă;

b) nu a fost constatat, prin act definitiv, încălcarea regimului juridic al averilor, conflictelor de interese, al incompatibilităţilor sau al restricţiilor; 

c) nu s-a dispus confiscarea averii nejustificate printr-o hotărâre irevocabilă a instanţei de judecată.
10) declaraţie privind faptul că nu este și nu a fost în ultimii 2 ani până la anunţarea concursului membru al vreunui partid politic și nici nu a desfăşurat activitate politică în cadrul unui partid politic sau al unei organizații social-politice;

11) acord privind prelucrarea datelor cu caracter personal;

12) declarația pe propria răspundere privind interesele personale în raport cu conducerea Autorității şi membrii comisiei de concurs.

* Copiile documentelor prezentate se certifică de către candidat, pe proprie răspundere, sau se prezintă împreună cu documentele originale pentru a verifica veridicitatea lor. 

** În situația în care dosarul de concurs se depune prin e-mail, candidatul este obligat să prezinte documentele originale la data desfăşurării probei scrise, sub sancţiunea respingerii dosarului de concurs.

*** Certificatul medical poate fi înlocuit cu declaraţie pe proprie răspundere. În acest caz, candidatul are obligaţia să completeze dosarul de concurs cu originalul documentului în termen de cel mult 10 zile de la data limită pentru depunerea dosarelor de concurs. 
Data-limită de depunere a dosarelor de concurs – 26.06.2018, ora 17.00 

Adresa poştală – MD-2012, Chişinău, str. A.Russo, 1, etajul IV

E-mail: stepanida.dragutan@ani.md
Persoană de contact – Stepanida Draguţan, tel. 022 820 612; 068 10 10 23
    Bibliografia concursului: 

1. Constituţia Republicii Moldova din 29.07.1994;

2. Legea integrităţii nr. 82 din 25.05.2017;
3. Legea cu privire la Autoritatea Naţională de Integritate nr.132 din  17.06.2016;

4. Legea privind declararea averii şi intereselor personale nr.133 din 17.06.2016;

5. Legea cu privire la statutul persoanelor cu funcţii de demnitate publică nr.199 din 16.07.2010;

6. Lege cu privire la statutul personalului din cabinetul persoanelor cu funcţii de demnitate publică nr.80 din 07.05.2010;

7. Legea cu privire la funcţia publică şi statutul funcţionarului public nr.158-XVI din 04.07.2008;

8. Legea privind Codul de conduită a funcţionarului public nr.25-XVI din 22.02.2008;

9. Legea privind protecţia datelor cu caracter personal nr.133 din 08.07.2011;

10. Legea cu privire la petiţionare nr.190-XIII din 19.07.1994;

11. Legea privind accesul la informaţie nr.982-XIV din 11.05.2000; 

12. Legea privind evaluarea integrităţii instituţionale nr.325 din 23.12.2013;

13. Legea privind actele normative nr.100 din 22.12.2017;

14. Hotărârea Parlamentului nr.56 din 30.03.2017 pentru aprobarea Strategiei naţionale de integritate şi anticorupţie pentru anii 2017 – 2020;

15. Codul penal al Republicii Moldova nr.985-XV din 18.04.2002 (Partea generală; Partea specială: Capitolul XV Infracţiuni contra bunei desfăşurări a activităţii în sfera publică; Capitolul XVII Infracţiuni contra autorităţilor publice şi securităţii de stat);

16. Codul de procedură penală al Republicii Moldova nr.122-XV din 14.03.2003 (Partea specială: Titlul I Urmărirea penală, Capitolul II Seszarea organului de urmărire penală, Capitolul III Competenţa organelor de urmărire penală);

17. Codul contravenţional al Republicii Moldova nr.218-XVI din 24.10.2008 (Cartea întâi Dreptul material, Titluil I Partea generală, Titlul II Partea specială: Capitolul XVI Contravenţii ce afectează activitatea autorităţilor publice; Cartea a doua Procesul contravenţional, Titlul I Dispoziţii generale  Capitolul III Autorităţile competente să soluţioneze cauzele contravenţionale);

18. Hotărârea Guvernului nr.134 din 22.02.2013 privind stabilirea valorii admise a cadourilor simbolice, a celor oferite din politeţe sau cu prilejul anumitor acţiuni de protocol şi aprobarea Regulamentului cu privire la evidenţa, evaluarea, păstrarea, utilizarea şi răscumpărarea cadourilor simbolice, a celor oferite din politeţe sau cu prilejul anumitor acţiuni de protocol;

19. Hotărârea Guvernului nr.707 din 09.09.2013 pentru aprobarea Regulamentului-cadru privind avertizorii de integritate;

20. Hotărârea Guvernului nr.767 din 19.09.2014 pentru implementarea Legii nr.325 din 23 decembrie 2013 privind testarea integrităţii profesionale. 

